Nicool

D'Nicole Bausch, besser bekannt als Nicool, gebuer ëm 1995„Nicool, wie schreibt man einen Song?“, um Spaweck, ass eng lëtzebuergesch Rapperin.tageblatt.lu: „Muussegen“ Hip-Hop: Rapperin Nicool präsentiert ihr erstes Album (6. Juni 2019)

 Liewen a Karriär 

Hire Groussmonni war de Sänger Fernand Koenig. D'Nicool huet zu Bréissel studéiert.365femalemcs.com: Portait (5. November 2020) No engem Concert vum amerikanesche Rapper R.A. the Rugged Man huet si entscheet, selwer Hip-Hop ze maachen.100komma7.lu: Beim Ufank vum N fänkt de Wee un vum Marc Clement (28. Mee 2019)

Am Juni 2019 huet si hiren éischten Album, Den Ufank vum N, um Plackelabel De Läbbel verëffentlecht. E gouf vum David Galassi vun De Läb produzéiert. D'Beater fir deen Album koume vum 8Cee, Corbi, Nick Sober a LaFleur. Schonn am Mäerz, respektiv am Mee, waren d'Singelen 130 Säiten a Faul a bequem erauskomm.

2020 koumen d'Lidder Stolz an 8002 6002 no. Dat éischt handelt iwwer Geschlechtergläichheet, dat zweet ass eng Kollaboratioun mam Dany Le Loup a promouvéiert d'Péitrusshaus, e Krisenzentrum fir Jugendlecher. Am selwechte Joer war si och um Titel My Way vun Ananda Grows ze héieren.

Duerno huet d'Nicool mat De Sonndeg en Hommage un hir Grousselteren opgeholl.eldo.lu: Nei Musek vum Nicool (2021) D'Beater fir deen Track huet den MKO produzéiert. Am Juli 2023 koum d'Lidd Al eraus, fir dat de Corbi de Beat gemaach an de Basti Kameter e Video gedréint huet.Video op YouTube E puer Méint méi spéit, de 14. Oktober, war d'Releaseparty vun der Nicool hirer EP N vun der Welt an de Stater Rotonden.Valeria Wiwinius: "Nicool feiert nei EP am grousse Stil." rtl.lu, 12.10.2023.lequotidien.lu: Avec N vun der Welt, Nicool passe un cap vum Gréogry Cimatti (13. Oktober 2023)

D'Nicole Bausch schafft haaptberufflech als Kanner- a Jugendpsychologin.

 Discographie 
 Albumen 
 2019: Den Ufank vum N
 2025: Liewen

 EP 
 2023: N vun der Welt

Lidder 
 2019: 130 Säiten
 2019: Faul an bequem
 2020: Stolz
 2020: 80026002 
 2021: De Sonnden
 2022: Duerch de Reen 
 2023: Wou ass d'Fra?
 2023: Al

 Um Spaweck 

 „Nicool, wie schreibt man einen Song?“ Interview vum Jörg Tschürtz mat der Nicool, wort.lu - Weekend Magazin 01, 14.10.2023, S. 10-11
 No ART on AIR - D'Nicole Bausch, rtl.lu, 14.10.2023
 Facebook
 Bandcamp

Kategorie:Lëtzebuergesch Rapper
Kategorie:Gebuer (20. Joerhonnert)
Kategorie:Gebuer ?